Synnynnäinen tai kokemuksista kehittynyt käytöshäiriö voi korjaantua.

Perinnölliset fysiologiset ominaisuudet altistavat väkivaltaisuudelle ja rikoksille, kertoi Helsingin Sanomat maanantaina. Mitä tieto merkitsee, jos rikoksia halutaan ehkäistä?

Synnynnäinen riski ei suinkaan välttämättä toteudu. Ihmisten käytös syntyy biologisten taipumusten ja ympäristön vuorovaikutuksesta. Hyvä vuorovaikutus lapsen kanssa ehkäisee ongelmia, vaikka geenit olisivat millaiset.